楼外银屏入望赊。楼前鸥鹭舞交加。穿林淅沥飞琼屑,度嶂缤纷过柳花。歌白雪,醉流霞。晚寒寒似夜来些。明朝酒醒掀帘幕,帘幕依然卖酒家。
楼上珠帘拂疏网,却匀愁黛对凌波。
也知新旧争多少,敢话机头织素多。
楼外残阳红满,
春入柳条将半。
桃李不禁风,
回首落英无限。
肠断、肠断,
人共楚天俱远。
楼前乱草,是离人方寸。倚遍阑干意无荆罗巾掩,宿粉残眉、香未减,人与天涯共远。香闺知人否,长是厌厌,拟写相思寄归信。未写了,泪成行、早满香笺。相思字、一时滴损。便直饶、伊家总无情,也拼了一生,为伊成玻
楼石山前薝蔔花,品题从昔属诗家。
君看五字齐梁句,句好当令屈宋衙。
楼倚霜树外,镜天无一毫。
南山与秋色,气势两相高。
楼下清溪夏亦寒,溪头个个白鸥闲。
风回绿卷平堤水,林缺青分隔岸山。
若士振衣千仞表,何人泛宅五湖间。
绝怜与子同清赏,拟向云霄共往还。
楼上山如淡墨画,城中水似轻蓝挼。
杨州今似刀州景,似听中和乐职歌。
楼台寂寂白云堆,三径萦迂锁翠苔。
怪得菊松多喜色,只缘琴鹤已归来。
人瞻北斗光尤仙,门对南山掩复开。
野客再持漫刺谒,不应袖手又空回。
楼台雪霁晓阴阴,珠纲屏风御幄深。
和气先春宫掖暖,凤钗不用辟寒金。
楼高收晚照,野迥送宵阴。
鹭下汀沙静,萤行岸竹深。
撄宁如顺气,缘督正平心。
转物天机妙,昭文不在琴。
楼阑外,辇道插非烟。闲上郁萧台上看,空歌来自始青天。扬袂揖飞仙。
楼阁耸岧峣,参差极云际。
高窗晓色先,晚景馀霞丽。
寥寥群动息,冥心远尘世。
楼上风生白羽,尊前笑出青春。破红展翠恰如今。把酒如何不饮。绣幕灯深绿暗,画帘人语黄昏。晚云将雨不成阴。竹月风窗弄影。
楼上灯深欲闭门。梦云归去不留痕。几年芳草忆王孙。向日阑干依旧绿,试将前事倚黄昏。记曾来处易消魂。
楼上玉笙吹彻。白露冷、飞琼佩*。黛浅含颦,香残栖梦,子规啼月。扬州往事荒凉,有多少、愁萦思结。燕语空梁,鸥盟寒渚,画阑飘雪。
楼迥云随画栱飞,卷帘又映雪晴时。
千林冻解阴狸扫,放出青山分外奇。
楼上黄昏杏花寒。斜月小栏干。一双燕子,两行征雁,画角声残。绮窗人在东风里,洒泪对春闲。也应